
РЕШЕНИЕ

№ 60 / 23.06.2011 г.

ПРОТОКОЛ № 8 / 23.06.2011 г.

ОТНОСНО: Упълномощаване представител на община Елена за участие в редовно годишно  Общо събрание на акционерите на МОБАЛ „Д-р Стефан Черкезов” АД – гр. Велико Търново

Получена е покана от съвета на директорите на МОБАЛ „Д-р Стефан Черкезов” АД – гр. Велико Търново вх. №РД.02.02-40/15.05.2011 г. за свикване на редовно годишно Общо събрание на акционерите на МОБАЛ „Д-р Стефан Черкезов” АД – гр.Велико Търново, което ще се състои на 27 юни 2011 г. и писмо от министъра на здравеопазването вх.№ РД.02.02-44/09.06.2011 г. за включени допълнително нови точки в дневния ред.
Във връзка с гореизложеното, на основание чл.21, ал.1, т.9, чл.21, ал.2 от Закона за местното самоуправление и местната администрация, чл.226 от Търговския закон, във връзка с чл.13 от Наредбата за условията и реда за упражняване правата на община Елена върху общинската част от капитала на търговските дружества, ОБЩИНСКИ СЪВЕТ – ЕЛЕНА
РЕШИ:

1. ОБЩИНСКИ СЪВЕТ – ЕЛЕНА в качеството си на акционел на МОБАЛ „Д-р Стефан Черкезов” АД – гр.Велико Търново упълномощава Йордан Кирчев Василев - заместник кмет на община Елена, ЕГН 520501**** да представлява община Елена на редовно Общо събрание на акционерите на МОБАЛ „Д-р Стефан Черкезов” АД – гр.Велико Търново, което ще се проведе на 27 юни 2011 г. от 13:00 часа в седалището на дружеството, за резервен член упълномощава г-н Лазар Николов Костов – заместник председател на ОБЩИНСКИ СЪВЕТ – ЕЛЕНА ЕГН 650828****.
2. При липса на кворум на 27.06.2011 г. упълномощеното лице, посочено в предходната точка, да участва в Общото събрание на акционерите, което ще се проведе на 14.07.2011 г. при същия дневен ред и условия.
3. Упълномощеното лице да гласува по предложените проекти за решения в дневния ред на редовното Общо събрание на акционерите на МОБАЛ „Д-р Стефан Черкезов” АД на 27.06.2011 г., както следва: 
- по точки 1, 2, 3, 4, 5, 6, 7 и 8 от дневния ред по свое усмотрение и вътрешно убеждение;
- по точки 9 и 10 от дневния ред да гласува „против”.

СИМЕОН КЪНЧЕВ

